Projekts

Saeimas Aizsardzības, iekšlietu un korupcijas novēršanas komisijai

*Par pievienošanos līgumam*

*par Starptautiskās pretkorupcijas akadēmijas dibināšanu*

Ministru kabinets ir izskatījis Jūsu 2011.gada 19.janvāra vēstuli Nr.9/6-2-n/22-2011 par Latvijas Republikas pievienošanos līgumam par Starptautiskās pretkorupcijas akadēmijas dibināšanu un, atsaucoties uz Korupcijas novēršanas un apkarošanas biroja, Finanšu ministrijas un Iekšlietu ministrijas sniegto viedokli, atbalsta pievienošanos minētajam līgumam. Izvērtējot līguma nosacījumus un dalībvalstu iespējas pilnveidot tiesībsargājošo institūciju darbinieku profesionālo kvalifikāciju korupcijas novēršanas un apkarošanas jomā, kā arī to, ka līguma parakstīšana nerada valstij finansiālas saistības, Ministru kabinets atzīst, ka Latvijas pievienošanās minētajam līgumam ir nepieciešama ANO Pretkorupcijas konvencijas ieviešanai.

Saskaņā ar Ministru kabineta 2011.gada 22.februāra protokollēmuma nr. .... § un, atsaucoties uz Korupcijas novēršanas un apkarošanas biroja likuma 7.panta pirmās daļas 10.punktu, Korupcijas novēršanas un apkarošanas birojam ir uzdots līdz 2011.gada 1.jūlijam sagatavot un iesniegt izskatīšanai Ministru kabinetā normatīvā akta projektu par pievienošanos līgumam par Starptautiskās pretkorupcijas akadēmijas dibināšanu.

Ministru prezidents V.Dombrovskis

Vizē:

Korupcijas novēršanas un apkarošanas biroja

priekšnieks N.Vilnītis

2011.02.16. 14:37:00

171

D. Dubova

Korupcijas novēršanas un apkarošanas biroja galvenā speciāliste

Tālr. 67356135

Dace.Dubova@knab.gov.lv